128. löggjafarþing 2002–2003.

Þskj. 609 — 210. mál.

Svar

heilbrigðis- og tryggingamálaráðherra við fyrirspurn Guðmundar Hallvarðssonar um dag
gjöld hjúkrunarheimila og fjölda hjúkrunarrýma.

1.	Við hvaða dvalarheimili og hjúkrunarheimili öldrunarstofnana hefur ráðherra haft sam
ráð til ákvörðunar daggjalda, sbr. 39. gr. laga um almannatryggingar?

Heilbrigðisráðuneytið kallar árlega eftir upplýsingum frá öllum dvalar- og hjúkrunarheim
ilum um rekstrarkostnað hjúkrunar-, dvalar- og dagvistarrýma til að geta metið raunverulega fjárþörf öldrunarheimila við fjárlagagerð og hvað daggjöldin þurfi að vera há til að standa undir eðlilegum rekstrarkostnaði. Hér eru um að ræða ársreikninga, rekstraráætlanir, sjúkra
hússkýrslur og rekstrarform þar sem rekstur er sundurliðaður eftir hjúkrunar-, dvalar- og dag
vistarrýmum.

Í 39. gr. laga um almannatryggingar kemur skýrt fram að ráðherra skuli ákveða daggjöld dvalarheimila fyrir aldraða, hjúkrunarrýma á öldrunarstofnunum og hjúkrunarheimila sem ekki eru á föstum fjárlögum með reglugerð. Í 39. gr. segir einnig að ráðherra skuli áður en daggjöld eru ákveðin óska eftir tillögum viðkomandi stofnana. Í samræmi við þessa lagagrein sendi ráðuneytið öllum hjúkrunarheimilum bréf sem dagsett var 30. janúar 2002 þar sem vakin var athygli á skiladegi fjárlagatillagna og að þær stofnanir sem óska eftir breytingu á fjárveitingu sinni þurfi að senda inn fjárlagatillögur fyrir 15. febrúar 2002. Í bréfinu kemur einnig fram að þær stofnanir sem ekki óska eftir sérstökum breytingum á fjárveitingum sínum þurfi ekki að leggja fram fjárlagaerindi. Örfáar fjárlagatillögur bárust frá hjúkrunar
heimilum fyrir 15. febrúar sl. og enginn fjárlagatillaga fjallaði um daggjöld hjúkrunarheimila.

2.	Telur ráðherra að samanlagðar tekjur öldrunarstofnana standi undir eðlilegum rekstrarkostnaði?

Til þess að hægt sé að leggja mat á hver sé eðlilegur rekstrarkostnaður öldrunarstofnana þurfa dvalar- og hjúkrunarheimili að senda ráðuneytinu sundurliðaðar upplýsingar um rekstur dvalar-, hjúkrunar- og dagvistarrýma. Heilbrigðisráðuneytið hefur á undanförnum árum ítrekað sent út bréf til öldrunarstofnana til að afla þessara upplýsinga. Mjög er misjafnt hvernig stofnanir hafa brugðist við. Sum dvalar- og hjúkrunarheimili hafa sent fullnægjandi upplýsingar en önnur ekki. Telja verður út frá þeim rekstrarupplýsingum sem ráðuneytinu hafa borist að þó nokkuð vanti á að tekjur öldrunarstofnana standi undir gjaldfærðum rekstrarkostnaði. Í samræmi við rekstrarupplýsingar og til að bæta úr framangreindum tekju
skorti hefur 867 millj. kr. verið bætt við rekstrargrunn dvalar- og hjúkrunarheimila í frum
varpi til fjárlaga fyrir árið 2003. Af þeirri fjárhæð eru 550 millj. kr. vegna hjúkrunarrýma og 317 millj. kr. vegna dvalarrýma. Innifalið í framangreindum fjárhæðum eru um 320 millj. kr. til viðhalds húsnæðis. Auk þess eru 1.157 millj. kr. í frumvarpi til fjárlaukalaga fyrir árið 2002 til að mæta rekstrarhalla dvalar- og hjúkrunarheimila á árunum 2001 og 2002.

3.	Hefur reglugerð um framkvæmd mats á hjúkrunarþyngd verið gefin út?

Reglugerð um framkvæmd mats á hjúkrunarþyngd hefur ekki verið gefin út.

4.	Hvert var daggjald til hjúkrunarheimilisins Sóltúns frá 1. júní 2001 til 1. júní 2002, uppgefið fyrir hvern mánuð fyrir hvern einstakling? Hvert var sérstakt húsnæðisgjald á legudag fyrir sama tímabil?

Sóltún hóf rekstur í janúar 2002 og greiðast daggjöld einungis frá þeim tíma. Daggjöld Sóltúns frá janúar til júní 2002 koma fram í töflunni.

Mánuður, árið 2002	Daggjald

án húsnæðis

húsnæðis

samtals